Як адзначыў старшыня гаркама Сяргей Рыгоравіч Крысенка, кожны з галіновых прафсаюзаў, нягледзячы на прыналежнасць, у гарачую для вяскоўцаў пару замацаваны за рэгіёнам. Задача прафсаюзаў падчас уборачнай кампаніі – паглядзець, наколькі забяспечваюцца сацыяльныя ўмовы для механізатараў. Кіраўніцтва абкама ці гаркама прафсаюза разам з тэхнічным інспектарам наведвае мехмайстэрні, зернесушыльную гаспадарку, сустракаецца з работнікамі на палетках, цікавіцца, як захоўваецца тэхніка бяспекі, ці забяспечаны яны спецадзеннем, ці ёсць дзе памыцца, як наладжана харчаванне, бо людзі без перабольшвання працуюць да сёмага поту.